Efter et kort ophold på Danmarks U/21-landshold, er Nicklas Helenius tilbage i varmen på a-landsholdet. Her skal han konkurrere med navnebroderen Nicklas Bendtner og Andreas Cornelius om pladsen som spidsangriber. Nicklas Helenius står noteret for én enkelt landskamp - nederlaget mod Slovakiet i en træningskamp den 15. august. Derudover har nordjyden spillet 13 kampe på diverse ungdomslandshold, hvor han har scoret fem mål. Kampen spilles den 14. november klokken 20 i Tyrkiet. Kampen kan følges live på TV2.

Referat:
AaB-angriberen Nicklas Helenius er udtaget af Morten Olsen til den kommende landsholdskamp mod Tyrkiet.